Jan 05,2019
జిగేలుమన్న వెండి ధర.. జోరు తగ్గిన పసిడి
న్యూఢిల్లీ: వరుసగా మూడు రోజులు పెరిగిన బంగారం ధర శుక్రవారం స్వల్పంగా తగ్గింది. కాగా కిలో వెండి ధర మాత్రం రూ.40,000కు చేరింది. న్యూఢిల్లీ బులియన్‌ మార్కెట్‌లో 99.9 శాతం, 99.5 శాతం స్వచ్ఛత కలిగిన 10 గ్రాముల బంగారంపై రూ.145 తగ్గి వరుసగా రూ.32,690, రూ.32,540 గా నమోదయ్యింది. కాగా కిలో వెండిపై రూ.440 ప్రియమై రూ.40,140కి ఎగిసింది. అదే విధంగా 100 వెండి నాణేల ధర రూ.76,000గా నమోదయ్యింది. రానున్న రోజుల్లో వెండి ధరలు మరింత కొండెక్కె అవకాశాలు కనిపిస్తున్నాయని బులియన్‌ మార్కెట్‌ వర్గాలు చెబుతున్నాయి. అంతర్జాతీయ మార్కెట్లలో ఒడిదొడుకులు కూడా ధరపై ప్రభావం చూపుతున్నాయి.
మీ స్నేహితులకు రికమెండ్ చెయ్యండి